Okrug Uppsala

Okrug Uppsala () je okrug na istoku Švedske. Okrug je osnovan 1634. Glavni grad okruga je Uppsala.

 Geografija 
mini|270p|Dvorac u Uppsali.

Okrug Uppsala graniči s okruzima Stockholm, Södermanland, Västmanland i Gävleborg. Okružen je Baltičkim morem i jezerom Mälaren. U sastav okruga ulaze zapadni i sjeverni dijelovi historijske pokrajine Uppland.

Površina okruga iznosi 8.209 km2, dok je broj stanovnika 318.617. Gustoća stanovništva okruga iznosi 39 stanovnika/km2. Skoro 2/3 stanovnika okruga je nastanjeno u općini Uppsala. Glavni grad okruga, Uppsala, sa svojih oko 185.000 stanovnika je četvrti grad Švedske po broju stanovnika.

 Veća mjesta 
 Uppsala (124.036) (broj stanovnika 2000)
 Enköping (19.147)
 Bålsta (12.891) 
 Sävja (9.434)
 Knivsta (7.126)
 Storvreta (6.431)
 Skutskär (6.003)
 Tierp (5.147)

 Jezera 
 Mälaren, 1.140 km2
 Tämnaren, 39 km2

 Rijeke 
 Fyrisån
 Tämnarån
 Forsmarksån

 Historija 
Okrug Uppsala je osnovan 1634. Do korigovanja granica okruga došlo je 1971. Općine Knivsta i Östhammar, koje su tada pripadale okrugu Stockholm, pripojene su okrugu Uppsala, a općina Upplands-Bro, koja je pripadala okrugu Uppsala, pripojena je okrugu Stockholm.

Dana 22. septembra 2005. švedski parlament donio je odluku o pripajanju općine Heby (tada Västmanland) okrugu Uppsala. Izmjene su stupile na snagu 1. januara 2007.

 Administrativna podjela 
mini|270p|Općine okruga; općina Heby je također u sastavu okruga.

Okrug Uppsala je podijeljen na osam općina. Od 1. januara 2007. općina Heby je također u sastavu okruga.

 Općine 
 Enköping (38.443)
 Håbo (18.634)
 Heby (13.623)
 Knivsta (13.385)
 Tierp (19.993)
 Uppsala (183.911)
 Älvkarleby (9.060)
 Östhammar (21.568)

(Broj stanovnika po popisu od 31. marta 2006)

 Vanjski linkovi 
 Uprava okruga Uppsala
 Skupština okruga Uppsala
 Univerzitet u Uppsali 
 Upplandsstiftelsen

Kategorija:Okruzi u Švedskoj
*